CELEX: 62008CN0140
Language: mt
Date: 2008-04-07 00:00:00
Title: Kawża C-140/08: Talba għal deċiżjoni preliminari magħmula mit-Tallinna Halduskohus (l-Estonja) fis- 7 ta' April 2008 — AS Rakvere Lihakombinaat vs Põllumajandusministeerium, Maksu- ja Tolliameti Ida maksu- ja tollikeskus

5.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 171/13
            
         Talba għal deċiżjoni preliminari magħmula mit-Tallinna Halduskohus (l-Estonja) fis-7 ta' April 2008 — AS Rakvere Lihakombinaat vs Põllumajandusministeerium, Maksu- ja Tolliameti Ida maksu- ja tollikeskus
   (Kawża C-140/08)
   (2008/C 171/23)
   Lingwa tal-kawża: L-Estonjan
   Qorti tar-rinviju
   Tallinna Halduskohus
   Partijiet fil-kawża prinċipali
   
      Rikorrenti: AS Rakvere Lihakombinaat
   
      Konvenuti: Põllumajandusministeerium, Maksu- ja Tolliameti Ida maksu- ja tollikeskus
   Domandi preliminari
   
               1)
            
            
               Il-laħam iffriżat tat-tiġieġ isseparat mekkanikament (laħam isseparat mekkanikament ġie ddefinit għall-ewwel darba fil-punt 1.14 ta' l-Anness I tar-Regolament (KE) Nru 853/2004 (1) tal-Parlament Ewropew u tal-Kunsill tad-29 ta' April 2004 li jistabbilixxi ċerti regoli speċifiċi ta' iġjene għall-ikel li joriġina mill-annimali) għandu jiġi kklassifikat mill-1 ta' Mejju 2004 taħt il-kodiċi ta' nomeklatura magħquda 0207 14 10 jew taħt il-kodiċi ta' nomenklatura magħquda 0207 14 99 fl-Anness I tar-Regolament tal-Kunsill (KEE) Nru 2658/87 (2) tat-23 ta' Lulju 1987 dwar nomenklatura tat-tariffa u l-istatistika u dwar it-Tariffa Doganli komuni ta' Dwana?
            
         
               2)
            
            
               Fil-każ li l-prodott deskritt fid-domanda 1.1 għandu jiġi kklassifikat taħt il-kodiċi ta' nomenklatura magħquda 0207 14 10, tintalab deċiżjoni preliminari għad-domanda segwenti:
               
                           2.1)
                        
                        
                           L-Artikolu 4(1) u (2) tar-Regolament tal-Kummissjoni (KE) Nru 1972/2003 jipprekludi d-determinazzjoni tal-ħażna żejda ta' operatur billi titnaqqas b'mod awtomatiku mill-ħażna żejda (meqjusa bħala ħażna ttraferita 'l quddiem) il-ħażna medja ta' l-operatur fl-1 ta' Mejju ta' l-erba' snin ta' attività qabel l-1 ta' Mejju 2004, immultiplikata b'1.2?
                           Jekk ir-risposta hija fl-affermattiv, ir-risposta tkun differenti jekk fid-determinazzjoni ta' l-ammont tal-ħażna ttrasferita 'l quddiem u l-ħażna żejda huwa wkoll possibbli li jitqiesu ż-żieda fil-volum tal-produzzjoni, ta' l-ipproċessar jew tal-bejgħ ta' l-operatur, il-perijodu ta' maturazzjoni tal-prodott agrikolu, iż-żmien tal-kostituzzjoni tal-ħażniet, u ċirkustanzi oħra indipendenti mill-operatur?
                        
                     
                           2.2)
                        
                        
                           Il-fatt li tiġi imposta taxxa fuq il-ħażna żejda fejn l-operatur jinstab li kellu ħażna żejda fl-1 ta' Mejju 2004 iżda juri li ma kienx fil-fatt kiseb vantaġġ f'termini ta' differenza fil-prezzijiet mit-tqegħid fis-suq tal-ħażna żejda wara l-1 ta' Mejju 2004 huwa kompatibbli ma' l-għan tar-Regolament tal-Kummissjoni (KE) Nru 1972/2003?
                        
                     
         
      (1)  ĠU L 139, p. 55.
   
      (2)  ĠU L 256, p. 1.